|  |
| --- |
| «Ұлтаралық татулық-ел дамуының кепілі!» |
| Өткізген: Зангибаева Д.Б |
| ***8 сыныптар арасында пікір талас сабағы*** ***14.02.2020ж*** |
|  |



**«Ұлтаралық татулық-ел дамуының кепілі!»**

**Мақсаты:**

Жас ұрпақты тарихи-мәдени және рухани құндылықтарды бағалауға үйрету. Оқушыларға Қазақстан Республикасы әлемде ең алғашқы мемлекеттердің бірі болып сырттан келген басқа ұлт өкілдеріне алтын бесік болғандығын ұғындыру.

 Басқа ұлт өкілдерінің мәдениетін, әдет-ғұрпын сыйлау, сөйлеу қабілеттерін, шығармашылықтарын дамыту.

**Тәрбиелігі:**

Қазақстандық патриотизмге, елін, жерін сүюге және халқын құрметтеуге тәрбиелеу. Оқушылардың бойына ұлттық рухты, патриоттық сезімдерді ұялату, ынтымақтыққа, достыққа, өз Отанын сүюге, қорғауға тәрбиелеу.

**Түрі:** Пікірталас

**Әдісі:** сұрақ-жауап, түсіндіру

**Көрнекілігі:** Тақырып, Отан, бірлік, достық, ынтымақтастық туралы нақыл сөздер.

**Сабақтың барысы:**

**І. Ұйымдастыру бөлімі:**

***Мұғалім:*** Сәлеметсіздер ме, балалар! Бүгінгі көңіл күйлеріңіз қалай? Менің де көңілкүйім тамаша.

-Балалар бүгінгі сабағымызды психологиялық «Бояулар сыры» тренингісімен бастаймыз. Сіздер алдарыңыздада тұрған түрлі түсті қағаздардан өздеріңізге ұнайтын түсті көтеріңіздер. Мен сіздерге таңдаған түстеріңізге байланысты мінездеме айтып беремін.

Сары- дархандылық,

Ақ - білімділікке құштарлық,

Ашық көк пен күрең - ержүректілік,

Жасыл- шыдамдылық,

Қызыл - ақылдылықтың белгісі.

Міне, біздің ортамызда жат мінезді, еріншек, жабырқаңқы оқушылар жоқ екен. Сондықтан сабағымызды дархандылықпен, қабілеттілікпен, білімге деген құштарлықпен бастаймыз.

**ІІ. Негізгі бөлім.**

***Мұғалім:*** Бүгінгі сабақты татулық деген сөзден бастағым келіп отыр, көп ұлтты татулық дегеніміз не?

***Дана:*** «Бірлігі жоқ ел тозады, бірлігі күшті ел озады» дейді қазақ мақалы.қазақстан – көп ұлтты мемлекет. Біздің елімізде 130-ден астам ұлттар тұрады: ұйғыр, қырғыз, түрікмен, шешен, беларус, украин, чуваш, азербайжан, өзбек, тәжік т. б. Біз олармен татумыз, доспыз және бір-бірімізбен қоян-қолтық араласып, өмір сүрудеміз.

***Ален:*** Еліміздегі қауіпсіздік, тыныштық, татулық, бірлік - халқымыздың әл-ауқаты жақсаруының, ел экономикасының өрге басуының аса маңызды факторының бірі болып табылатынын түсінуге тиіспіз. Осыған орай ҚР-ның Президенті 1995 жылы Қазақстан халқы Ассамблеясын құрды. Ассамблеяның құрамына 33 ұлттың өкілдері саналатын 320 адам енді. Ассамблеяның бастауымен Қазақстанда 621-ге жуық этно-мәдени ұйымдар, оның ішінде «Қазақ тілі», «Русская община» мәдени орталығы «Стоки» мәдени ағарту қоғамы республикалық театр мәдени орталығы Қазақстан немістерінің кеңесі, өзбек, қырғыз, украин, грек, поляк, чех, венгр, күрт, ұқытай мәдени орталықтары жұмыс істеуде.

***Мұғалім:*** Жақында балалар Бейбітшілік және келісім сарайында Қазақстанның Тұңғыш Президенті, Қазақстан халқы Ассамблеясының Төрағасы Нұрсұлтан Назарбаев пен Президент Қасым-Жомарт Тоқаевтың қатысуымен Қазақстан халқы Ассамблеясының ХХVІІ сессиясы өтті. Осы туралы не білесіңдер?



***Әдемі:*** Оған еліміздің барлық өңірінен 1300 делегат келген. Сондай-ақ Ресей, Түр­кия, Қырғыз Республикасы, Герма­ния елдерінен қонақтар қатысып, келген­дердің жалпы саны 1500 адамнан ас­ты. Жиынға қатысқандар арасында Ас­­сам­блея ардагерлері, барлық респуб­ликалық, облыс­тық және аймақ­тық этномәдени бір­лестіктердің төр­ағалары, Парла­мент депутаттары, ор­талық атқару орган­дар­дың басшы­лары, саяси партиялар мен діни бірлес­тік­тердің, ҮЕҰ, ЖОО басшылары және шетелдердің дипло­ма­тиялық мис­сияларының өкілдері, ғылым және шығармашылық интеллигенция, БАҚ өкілдері қатысты.

Сессия жұмысын ҚХА Төрағасы Нұрсұлтан Назарбаев ашып, алқалы жиын «Бейбітшілік пен келісім фор­муласы: жаңғыру мен бірлік» тақы­­ры­бында өтетінін жариялады. Сессия жұмысын ұйым Төрағасының орын­­басары – Хатшылық меңгерушісі Жан­сейіт Түймебаев жүргі­зіп отырды. Ол баяндама жасау үшін алғаш­қы сөзді ҚХА Төрағасы Нұрсұлтан Назарбаевқа берді.

Алдымен Елбасы Нұрсұлтан Назарбаев ҚХА Төрағасының жаңа орынбасарларын тағайындауды бе­кіт­ті. Ротация тәртібімен Ассамблея төр­­ағасының екі жаңа орынбасары бо­лып Ассамблея Кеңесінің биылғы мү­шесі, «Вайнах» чешен-ингуш мә­дени орталы­ғының мүшесі, кәсіби ме­диатор Юсуп Келигов пен ҚХА мү­шесі, Нұр-Сұлтан қаласының «Өзбек этно­мәдени орта­лығы» қоғамдық бір­лес­тігінің төрағасы Шерзод Пулатов тағайындалды. Қалып­тасқан тәртіп бо­йынша этномәдени бірлестіктер атынан өкілдік ететін ҚХА төрағасының екі орынбасары жылына бір рет ротация тәр­тібімен Ассамблея сессиясында тағай­ын­далады.

Бұдан кейін Нұрсұлтан Назарбаев өзінің баян­дамасын жасады. Ол Ассамблея құрылған күннен бас­тап еліміздегі мыз­ғымас бірліктің ұйытқысы, сар­қыл­мас берекенің бас­тауы болып келе жатқанын атап өтті. «Ассамблея – көп­этносты еліміздің басын біріктіретін, қо­ғамның пікірін тыңдайтын үлкен мінбер. Бүгінгі таңда құ­рылым еліміздегі татулық пен тұрақ­тылықтың ең басты кепілі болып отыр», деп сөзін жалғастырған Төраға ға­лам­дық бейбітшіліктің аса құбылмалы өз­­ге­­ріс­терге ұшырап отырғанын атап өтті.

«Біз бүгін мүлде жаңа тарихи кезеңде өмір сүріп отырмыз. Елдің экономикасы, қоғам өмірі, технологиялар күрделі өзгерістерге ұшырады. Біз олардың көбін қабылдап, біразын үйренудеміз. Осы өзгерістердің арасында өзгермейтін қуатты құндылық бар. Ол – қоғамның бірлігі мен ұлт­ара­лық келісім. Қазір ол біздің басты құн­дылығымызға айналған. Күн­делікті өмірде біз оны байқамайтын да шығар­мыз, бірақ болашақта нақ осы фак­тор біздің бәсекелестікке төтеп бере алуы­мызға мүмкіндік береді», деген Ел­басы оның себептерін де ашып көр­сетті.

***Мұғалім:*** Өте жақсы Әдемі, ассамблея туралы біраз хабарың бар екен.

***Алмаз:*** Сонымен қатар қазақ және орыс тілді БАҚ қоспағанда 11 тілде газет- журналдар шығарылып, 8 тілде радио бағдарламалар мен 7 тілде телебағдарламаларжұмыс істейді. Бүгінгі таңда елімізде сабақтар түгелдей өзбек, тәжік, ұйғыр және украин тілдерінде жүргізілетін 88 мектеп бар. 108 мектепте 22 этностық ұлттық тілдері таңдау пәні ретінде оқытылады. Сонымен қатар, 195 арнайы мамандандырылған лингвистикалық орталықтарда 30 этностық тілін оқып-үйренуге жағдай жасалған.

***Мұғалім:*** Қазақ, орыс театрларын қоспағанда отанымызда : неміс, өзбек, ұйғыр театрлары жұмыс істейді. Осының бәрі ынтымақ пен бірліктің белгісі емес пе?

***Мақпал:*** Еліміздің тұңғыш Президенті Нұрсұлтан Әбішұлы Назарбаев 2009 жылы 26 қазанда болып өткен Қазақстан халқы Ассамблеясы 15 сессиясында сөйлеген сөзінде: «Ассамблея – еліміздегі бірлік пен келісімнің киелі бесігі, татулық пен тұрақтылықтың құтты шаңырағы. Ол еліміздегі этносаралық қарым-қатынасты дамытудың іргелі, интитутына, татулықпен пен сыйластықтың берекелі бекетіне айналды» -деп атап көрсетті.

***Жанбота:*** Қазақстан халқы Ассамблеясының ХХ сессиясы «Қазақстан – 2050 стратегиясы: бір халық – бір ел – бір тағдыр» тақырыбында өтті.

***Алихан:*** Сонда неге біз көпұлттымыз? Бұл ұлттар қазақ жеріне қалай келген?

***Ілияс:*** Қазақстан Республикасында қазіргі таңда 130 - дан астам ұлттар мен ұлыстар мекендейді. Тарих көшінің белгілі бір кезеңінде тағдыр тауқыметін арқалап, солақай саясаттың құрбанына айналып, елімізге келіп қоныстанған ұлттар мен ұлыстар үшін қазақ жері киелі алтын бесікке айналды. Ұлтаралық татулық арқасында бүгінде ел тыныш, жұрт аман. Осы берекеміз бұзылмағай. Қазақстанда тұратын барша ұлт арасындағы айнымас достыққа сызат түспесе екен.

***Мұғалім:*** Еліміздегі татулықты, достықты, ұлтаралық келісімді биік ұстап, Отанымыздың одан әрі қарыштап дамып, көркеюіне өз үлесімізді қосайық. Сіздер де, елге лайықты азаматы мен азаматшасы болыңдар. Басқа ұлт өкілдерінің мәдениетін, әдет - ғұрпын сыйлап өсейік. Қазақстан халқы Ассамблеясының, Ел­ба­сының ұстанымы – елдің ынтымағы, қоғамның бірлігі. Елбасының ел үшін, туған жер үшін сіңіріп жатқан еңбегі ерен. Тыныштықты ту еткен халықтың бірлігі мызғымайды. Ол бірлікті бір ұяда қанаты қатайған балапандай болған, тонның ішкі астарындай бір-біріне етене жақын, ауыр кезеңдерді басынан бірге өткізген ата-баба­ларымыздан үлгі алған ұрпақ қана сақтайды.

Бүгінгі тарихымызды ертеңгі ұрпақ «менің тарихым» деп танығаны маңызды. Өйткені тағ­дыр­лас халықтардың қилы кезеңдерде келгені белгілі. Оларды қазақ халқы құшағын ашып, бауыры­на тартқан. Бүгінгі таңда қазақ халқының ая­сында ынтымағы жарасқан ел атанып отырмыз. Осының барлығын менің тарихым деп қа­рауы үшін татулық пен бірлікті ту етіп, нақты істермен болашаққа қадам жасау керек.

Әлемде бейбітшілік орнағанын қаласақ, өз еліміздегі ынтымағымызды сақтай білгеніміз жөн.

***Бәрі бірге:*** Ендеше, бейбітшілік жасасын!

Ынтымақтастық жасасын!

Қазақстан жасасын!

Қазақстан халықтарының бірлігі жасасын!

***Мұғалім:*** Осымен, бүгінгі пікірталасымызды аяқтаймыз. Сау-саламатта болыңыздар!